**З А П И С Н И К**

од 23-та седница на Советот на ОпштинаАеродром, одржана на 23.01.2023 година со почеток во 16:30 часот, во просториите на Општина Аеродром

Присутни:

|  |  |
| --- | --- |
| 1. Дејан Митески | 17.Сузана Делева |
| 2. Милка Тримчевска | 18.Томче Ѓуровски |
| 3. Стефан Синадиновски | 19. Љупчо Недески |
| 4. Љупчо Ацковски | 20. Даниел Самарџиски |
| 5. Сузана Павловска | 21. Александра Петковска Николовска |
| 6. Оливер Миланов | 22. Миле Климоски |
| 7. Антонио Петковски | 23. Дарко Масларковски |
| 8. Маријана Столевска Тасиќ | 24. Горан Костовски |
| 9. Станислав Николовски | 25. СањаНесторовскаЛазарова |
| 10.Лидија Стаменкова | 26. ДејанРистовски |
| 11.Бошко Петковски | 27. Благица Сековска |
| 12Валерија Анастасова |  |
| 13. Васе Канзуров |
| 14. Елена Мургоска Митреска |
| 15. Милутин Ристески |
| 16. Вангелина Мојаноска |

Присутни се и претставници од Општинската администрација.

Претседателот Дејан Митески, ја отвори седницата на Советот на Општина Аеродром и констатира дека на седницата присуствуваат мнозинство членови на Советот и Советот може полноважно да одлучува.

Претседателот извести дека на седницата советникот Дарко Масларковски е приклучен он-лајн

Претседателот отвори расправа по однос на Записникот на 21-та седница на Советот.

Бидејќи никој не побара збор Претседателот го стави на гласање Записникот.

**ГЛАСАА: ЗА – 22 советници ПРОТИВ – нема ВОЗДРЖАНИ- нема**

Се констатира дека записникот е усвоен.

Претседателот отвори расправа по однос на дневниот ред

За збор се јави Советничката Вангелина Мојановска каде што предложи втората точка од дневниот ред да биде повлечена за наредната седница бидејќи не е добиен пречистен текст од конечниот правилник.

**Претседателот Дејан Митески** образложи дека пречистен текст не беше во можност да се достави поради технички причини со ИТ опремата во Општината.

**Советничката Милка Тримчевска** се јави за збор и напомена дека од технички причини немаше можност да биде доставен пречистениот текст, но сите измени и дополнувања што беа направени во текот на комисијата ќе бидат дискутирани. Поради тоа Советничката предложи овој правилник да остане како точка на дневен ред.

Претседателот го стави на гласање предлогот на Советничката Вангелина Мојаноска за повлекување на точката

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

 Се констатира дека предлогот е усвоен.

Претседателот го стави на гласање дневниот ред со повлечената точка го стави на гласање.За измена на дневниот ред гласаа:

**ГЛАСАА: ЗА – 23 советници ПРОТИВ – нема ВОЗДРЖАНИ- нема**

 Се констатира дека дневниот ред е усвоен.

**Се премина на точките од дневниот ред**

**1-ва точка-Предлог-Програма за измена на програма (ФА) уредување на градежно земјиште (капитални трошоци) на подрацјето на општина Аеродром за 2023 година.**

**Бидејќи никој не побара збор точката беше ставена на гласање**

**ГЛАСАА: ЗА – 14 советници ПРОТИВ – нема ВОЗДРЖАНИ- нема**

 Се констатира дека програмата е усвоена.

**2-ра точка-Предлог- правилник за начинот,условите и постапката за доделување на годишни признанија и награди на Општина Аеродром**

 Се констатира дека точката е повлечена

**3-та точка**-**Предлог-Заклучок за усвојување на Извештај за извршување на одлуките донесени од страна на Советот на Општина Аеродром, за период од 01.08.2022 година.**

**ГЛАСАА: ЗА – 22советници ПРОТИВ – нема ВОЗДРЖАНИ- нема**

Се контатира дека Заклучокот е усвоен.

**4-та точка од дневниот ред** –.**Предлог-одлука за формирање Комисија за спроведување на постапка за избор на членови на советите на урбаните односно месните заедници на подрачје на Општина Аеродром**

**Претставник од надлежната комисија Милка Тримчевска** се произнесе по однос на точката и напомена дека на седницата на Комисијата за мандатни прашања по однос на точката формирана е комисија сп 5 членови и 5 заменици.Советничката најнапред ги напомена членовите од Советот на комисијата:

* Милутин Ристески
* Дејан Ристовски
* Стефан Синадиновски
* Валерија Анастасова

Заменици се:

* Даниел Самарџиски
* Сања Несторовска Лазарова
* Сузана Павловска
* Милка Тримчевска

Во составот на комисијата и во составот на замениците членови има и по еден претставник од администрацијата во 11 урбани и месни заедници тоа се :

* Јовица Глигоровски
* Ненад Павиќ
* Љубица Јаневска
* Тони Здравевски
* Марија Трајчевски
* Татјана Тошева
* Весна ПопТрпева
* Новица Величковски
* Никола Ангелевски
* Трајче Здравески
* Горан Василов

**Претседателот отвори расправа**, за збор се јави Советникот Горан Костовски каде што побара објаснување што точно ќе работи оваа Комисија.

Претставник од Општинската администрација даде образложение по однос на поставеното прашање.

Бидејќи никој друг не побара збор,Претседателот ја стави точката на гласање

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

Се констатира дека Одлуката е исвоена

**5-та точка** од дневниот ред –**Предлог-Одлука за потврдување на резервирани средства за надомест во постапка за експропријација на недвижен имот.**

**Бидејќи никој не побара збор точката беше ставена на гласање**

**ГЛАСАА: ЗА – 23 советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**6-та точка** –**Предлог-одлука за давање на времено користење на дел од недвижна ствар (КП 196 КО Кисела Вода 2)**

**Советничката Благица Сековска** се јави за збор и постави и постави прашање каде што станува збор за давање на користење простории за невладина организација. Советничката праша што точно таа невладина организација ќе работи на територијата на Општина Аеродром, на каков начин Општината има интерес да ги даде овие простории и кои се се активностите кои што ги спроведува таа невладина на Територија на Општина Аеродром

**Претставник од Општинската администрација даде објаснување на поставените прашања.**

**Бидејќи никој друг не побара збор точката беше ставена на гласање**

**ГЛАСАА: ЗА – 22 советници ПРОТИВ –1 советник ВОЗДРЖАНИ- нема**

Се констатира дека Одлуката е усвоена

**7-ма точка** - **Предлог-одлука за ставање вон сила на Одлука за воспоставување на меѓуопштинска соработка помеѓу Општина Аеродром и Општина Центар-Скопје за вршење работи од областа на градежната инспекција.**

 Претседателот отвори расправа,бидејќи никој не побара збор претресот се заклучи и точката се стави на гласање.

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**8-ма точка** - **Предлог-одлука за давање на согласност за утврдување на правен статус на бесправни објекти кои се наоѓаат на траса на водоводна или канализациона мрежа.**

**Советникот Милутин Ристески** побара детално објаснување по однос на точката

**Претставник од Општинската администрација даде објаснување**

 **ГЛАСАА: ЗА – 20советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**9-та точка од дневниот ред** - **Предлог-одлука за давање согласност на Годишна Програма за работа на КК МЗТ Скопје АеродромАД за 2023 година.**

**Советникот Даниел Самарџиски** се јави за збор по однос на 9-та точка каде што напомена дека ќе ја гласаат истата, меѓутоа за ставката каде што пишува 20.000 евра за кирија за странските играчи на МЗТ дека е премногу и предложи истите пари да се вложат во купување на станови кои ќе бидат во сопственост на Општината. Тие станови ќе ги користат играчите од МЗТ а можат да послужат и за згрижување на семејства во случај на елементарни непогоди, како што се земјотреси или поплави.

За втората точка Советникот инсистира каде што пишува за суплементи да се дополни „за дозволени сумлименти“

**Советникот Дејан Ристовски** се јави за збор и извести дека како Советничка група на Левица ќе ја поддржат оваа точка и од минатите 24.000.000 денари што беа за МЗТ Советникот побара финансиски извештај за да се види каде се потрошени тие пари.

**Градоначалникот зема збор** и кажа дека се согласува со Советникот од Левица. Градоначалникот напомена дека комуникација имал со управата на клубот заедно со Претседателот на Совет и од нив очекуваат во следниот период да добијат ревизија која што вклучува и ревизија на предходното работење на клубот, но и ревизија на последната година работење на клубот. Градоначалникот напомена дека веднаш штом ќе ја добијат ревизијата ќе биде доставена и до Советниците.

**Советникот Љупчо Недески** побара образложение и да му се достави извештај од клубот пред да се изгласа ново спонзорство за новата година. Советникот побара извештај од клубот зошто си одат играчите и зошто не им се исплатени платите на време.

Бидејќи никој друг не се јави за збор претресот беше заклучен и точката беше ставена на гласање.

**ГЛАСАА: ЗА – 27советници ПРОТИВ – нема ВОЗДРЖАНИ- нема**

 Се констатира дека Одлуката е усвоена.

**10-та точка**-**Предлог-Одлука за доделување спонзорство на КК МЗТ Скопје Аеродром АД за 2023 година**

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**11-та точка** - **Предлог-** **програма за измена и дополнување на Програмата за остварување на социјална и детска заштита во Општина Аеродром во 2023 година**

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

 Се констатира дека Програмата е усвоена.

**12-та точка** -**Предлог-Одлука за доделување еднократна парична помош на семејството со новороденче на подрачјето на Општина Аеродром во 2023 година.**

**Предлог одлуката се предлага да се донесе со техничка исправка во член 2 каде „2022 година“ се менува со „2023 година“**

**Советничката Вангелина Мојановска** се јави за збор каде што напомена дека ќе ја гласаат овааа точка но сака да покрене иницијатива доколку има можност со ребалансот на буџетот за следното доделување, оваа сума од 8.000 денари да се покачи на 20.000 денари.

**Советникот Васе Канзуров** се јави за збор и побара надоместокот да биде 100.000 денари

Бидејќи никој друг не побара збор претресот беше заклучен

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

 Се констатира дека Одлуката е усвоена.

**13-та точка-Советнички прашања**

**Советникот Милутин Ристески** постави прашање-Сведоци сме минатата недела дека Општина Аеродром е жртва на хакерски напад каде што системите не работат веќе неколку дена. Дали се превзема нешто за да се надмине овој проблем, дали имаме некаков план да го надминеме ова и дали можеме некако додека трае проблемот да го премостиме.Треба да се разгледа можноста дали можат да се користат компјутерите без интернет.

Советникот напомена дека има две прашања кои што беа поставени крајот на Декември но сеуште не се одговорени. Првото прашање се однесува за Основното училиште Блаже Конески за затворениот влез кај Фрањо Клуз што е поблиску до Трета Македонска Бригада.Зошто е затворен, дали се бара некое решение за тие жители кои што живеат во тој дел, бидејќи им е комплициран влезот во училиштето.

Второто прашање исто така е поврзано со Основното училиште Блаже Конески за користењето на сензорската соба по повод патронатот.

**Градоначалникот** даде одговор-За првото прашање се работи за хакерски напад кој што по координација со Министерството за внатрешни работи кои што соработуваат со некој централен систем за сајбер безбедност под надзор на Европол, утврдија дека за овој вид на напад се работи за најсовремен напад за кој што Европол во моментов нема соодветен начин како да ни помогне. Работиме на решавање на проблемот, се обидуваме некои детални функции да ги вратиме што можеме најбрзо, но не зависи единствено од нас. За среќа по информациите што ги добивме од МВР е дека личните податоци не се загрозени што е многу битно за граѓаните и правните лица кои што имаат комуникација со нас.

Во однос на Основното училиште Блаже Конески ќе интервенирам да видам дали и ние сме добиле одговор од Училиштето, ако не сме ќе ја контактирам директорката за да ви дадеме одговор

**Советникот Горан Костовски** постави прашања кои што се однесуваат од предходната седница и кој што не се одговорени, прашањето се однесуваше за барање од граѓанин со архивски број 3146/1 од 05.05.2021 година. Се работи за дозвола од Општината за да направат лифт,се работи за повозрасни особи со инвалидитет кој што се на горните спратови. Самата зграда има собрано средства за лифт и чекаат дозвола. Станува збор за зграда на булевар Јане Сандански бр. 5 влез 1 и ќе го замолам Градоначалникот лично да се ангажира таа работа да се заврши.

Второто прашање се однесува на тоа која беше причината што Градоначалникот скоро сите донации ги носеше како дополнителни точки, без Советниците да имаат време да знаат што гласаат.

**Градоначалникот** даде одговор-За првото прашање со Секретарот на Општината уште утре ќе провериме прво дали е возможно тоа да се направи, ако се исполнуваат условите согласно законите секако може тоа да се направи.

По однос на второто прашање никогаш не се случило било која точка на дневен ред да помине без Советниците да добијат соодветни материјали за истата во чија содржина на материјали биле наведени трговските друштва, износите на донацијата и микро локациите каде ќе се случуваат донациите.

**Советникот Горан Костовски** се јави за дополнително прашање каде што кажа дека прашањето не му е одговорено, бидејќи прашањето се однесуваше на тоа зошо сите донации се дадени како дополнителни точки за Совртниците да немаат време да истражат околу донациите . Но за многу дополнителни точки материјали немаат добиено.

**Градоначалникот** даде одговор дека секогаш кога се во прашање и дополнителни точки на дневен ред се работи согласно деловодникот. Градоначалникот одговорно тврди дека не се случило во Општината да има точка на дневен ред без да се добијат и материјали за истата.

**Советничката Вангелина Мојаноска** постави прашање кое се однесува за тоа дека во изминативе неколку дена се вршеa многу градежни работи на плочниците на бул. Јане Сандански од 84 до 118 зграда каде што на плочниците беше чисто градилиште на кое што немаше никакви обележја. Прашањето на Советничката е кој е инвеститорот,која градежна фирма ги прави тие зафати, која е целта на тие зафати и дали Општината е во тек и се согласува со тие зафати.

**Градоначалникот** одговори дека заедно со инспекциската служба ќе биде разгледата ситуацијата.

**Советникот Деајан Ристески** постави прашање за новиот паркинг што се направи во Стар Аеродром, дали тој паркинг ќе се даде исто на Градски паркинг и он ќе стопанистува со него и како планирате да се реши наметнатиот проблем во Ново Лисиче, бидејќи и таму нема место каде да се паркираме.

Второто прашање се однесува за тоа кога се планира да се реши проблемот со подземните простории од проектот на Марин позади Бисер, бидејќи постојано имаме поплаки од самите граѓани поради тоа што и при најмал дожд се полнат гаражите

**Градоначалникот** по однос на првото прашање одговори дека во моментов не е разгледана опцијата тој паркинг да се даде на Градски паркинг и во моментов тој паркинг е бесплатен за сите жители кои што живеат на таа локација. Во однос на состојбата со Ново Лисиче една политика против која вие се противевте но почна да дава решение во делот на Стар Аеродром, токму денес имавме состанок со таков Совет на станари е прашањето со зонското паркирање. Мислам дека јавната анкета последниот пат беше науспешна поради недоволно информирање на жителите на Ново Лисиче што значи зонското паркирање , затоа меѓу другите решенија е повторно да има јавна анкета по истото прашање но со детална информација за жителите на Ново Лисиче што би значело за нив зонското паркирање.

Во однос за прашањето со објектот позади Бисер,Градоначалникот одговори дека дополнително ќе се информира кои мерки се превземени од страна на Општината.

**Советникот Дејан Ристески** постави дополнително прашање- не знам дали мислите дека зонсото паркирање би ни дало резултати, тоа ќе биде пак префрлен проблем кон некој друг реон каде што нема зонско паркирање.Само со зголемување на паркиралишта се решава овој проблем.

**Градоначалникот** одговори дека зонското паркирање значи организирање на паркирањето , самите вие кажавте се пренесуваат возила од еден кон друг дел на Општината затоа што тие возила не исполнуваат услови за зонско паркирање. Во целиот свет постои зонско паркирање бидејќи значи организиран систем.

**Советничката Сара Несторовска Лазарова** постави прашање-по барање на жители на улица Симеон Кавракиров бараат на самата улица да се постават безбедносни столбчиња бидејчи на тротоарот постојано има паркирани возила каде што го попречуваат движењето на пешаците. Дали може ние како Општина да поднесеме барање за обележување на пешачки зони.

**Градоначалникот** одговори- за улица Симеон Кавракиров ќе најдеме решение оваа година, прво треба дел од средствата кои што во буџетот ги предвидевме за реконструкција да ги вложиме токму таму , а во однос на самата улица се поставени заштитни столбчиња околу една локација каде што беше злоупотребувана за паркинг. Исто така размислуваме во следниот период да најдеме и ново сообраќајно решение за таа улица кое што ќе подобри протокот на сообраќај и кој ќе дозволи повеќе паркинг места.

Дневниот ред беше исцрпен.

Со тоа заврши 23-та седница на Советот на Општина Аеродром.

 Претседател на Совет

 на Општина Аеродром

 Дејан Митески